runetrust/blame-folketinget-dk huggingface dataset:
Morten Bødskov (S), 2023-05-17:
Og tusind tak til Liberal Alliance for at fremsætte dette rigtig gode beslutningsforslag, for jeg tror, at vi på mange måder er enige om, at Danmark skal være et af de bedste lande i verden overhovedet, når det handler om at starte og drive virksomhed, og det er vi heldigvis.
Magnus Heunicke (S), 2024-12-03:
Det vil sige, at efter at Folketinget har behandlet det, og det skal naturligvis behandles grundigt, vil det kunne træde i kraft den 1. juli 2025 for skibe med scrubbere i det, der hedder åben operation, og den 1. juli 2029 for scrubbere i det, der hedder lukket operation.
Anne-Marie Meldgaard (S), 2003-11-04:
Ministeren prøvede også sidste gang, vi behandlede det her forslag, at spille forbavset over, at Socialdemokratiet krævede en klageadgang som en vis merimplementering, som kunne komme de uorganiserede og udlændingene til gode og dermed begrænse parternes selvbestemmelse.
Aaja Chemnitz (IA), 2024-10-03:
Allerførst en enormt stor tak til ordføreren for det rigtig, rigtig gode samarbejde i dagligdagen, og jeg tror, det er tydeligt for enhver, at der på mange områder er en fælles front fra Grønland og Færøerne, i hvert fald i forhold til den her vej, fordi der er rigtig mange ting, som vi ser ens på.
Elisabeth Arnold (RV), 2003-05-07:
For de af os, der har været så heldige at have været med i noget af det internationale arbejde, f.eks. i FN, FN's generalforsamling eller i Europarådet, kan det somme tider være meget svært at forklare for offentligheden den glæde, man kan føle over en hævet parentes, den glæde, man kan føle over, at der er blevet sat et eneste ord ekstra ind i en resolution, så man ligesom fik et fingeraftryk og fik forpligtet nogle lande til at arbejde for nogle ganske bestemte ting.
Søren Espersen (DF), 2020-10-20:
Altså 62 gange så meget betaler vi i bloktilskud end det, som den gave, amerikanerne kom med, er, og som vel knap nok rækker til at have syv-otte engelsklærere deroppe i Nuuk, hvis amerikanerne overhovedet kan tale engelsk – det er så en anden historie.
Peter Kofod Poulsen (DF), 2018-02-27:
F.eks. burde det være helt åbenlyst, at Folketinget får lukket den mulighed, man har i dag, hvor man kan bruge samfundstjeneste som straf i sager, der handler om grov vold, og får sat den meget klare begrænsning, at det selvfølgelig kun kan ske i enkelte sager, hvor det handler om simpel vold.
Magnus Heunicke (S), 2024-02-21:
Vi har haft de ændringer i høring, og den høring er nu afsluttet, og sidste hånd er ved at blive lagt på det nye juridiske og miljøfaglige grundlag for sagsbehandlingen af ansøgninger om tilladelse til klapning, og styrelsen forventer at kunne begynde at træffe afgørelser i klapansøgningerne i næste uge.
Jacob Jensen (V), 2017-09-07:
Jeg noterer mig så også bare de konsekvenser, det så måtte få i forhold til de mange, mange lokale borgmestre og andre, som står og råber op om, at de nu også skal have lavet en ekstra motorvej til Næstved, eller hvor det nu er henne, som der i hvert fald er nogle borgmestre, der render mig på dørene om en gang imellem, eller i hvert fald i den offentlige debat har været ude og nævne.
Martin Lidegaard (RV), 2017-04-04:
Så må jeg bare sige: Jeg forstår godt, at spørgsmålet bliver stillet, for det er selvfølgelig en lidt ubehagelig situation for virksomhederne ikke at vide, om det her fortsætter eller ej, men så må man jo så forsøge sig med lidt bredere flertal end det, som man har forsøgt at skabe her gennem en finanslovsaftale.
Trine Pertou Mach (EL), 2024-01-31:
Spørgsmålet lyder: Mener ministeren i lyset af analysen fra Arbejderbevægelsens Erhvervsråd og i lyset af kritikken omtalt i artiklen »Arbejderbevægelsens Erhvervsråd: Finansministeriets dagpengemodel regner forkert« i Dagbladet Information, at der er tilstrækkelig åbenhed om de regneregler og antagelser, som ligger til grund for dagpengemodellen og de beregnede adfærdseffekter?
Pernille Vigsø Bagge (SF), 2010-05-06:
Jeg ved godt, at der er økonomisk friplads til de børn, hvis forældre ikke har penge nok, men der er altså en rigtig stor gruppe af forældre, som ikke kan komme i betragtning til et fripladstilskud, men som alligevel vælger, at deres børn ikke skal gå i SFO, fordi der lige præcis i deres kommune er så høj en pris på det her.
Torsten Schack Pedersen (V), 2023-04-27:
Jeg synes jo også bare, at vi politisk må tage ansvar for det, vi laver, og når det utilsigtet har været sådan med den her ordning, at lovgivningen vil pålægge ekstra omkostninger, så synes jeg, det er ganske fair, at vi så siger, at det får vi gjort noget ved, uagtet at der er en helt anden og helt relevant diskussion om, hvorledes de her store overskud håndteres.
Aaja Chemnitz (IA), 2023-10-05:
Det synes jeg er trist, og det er virkelig også vigtigt at sige det fra talerstolen, så folk forstår, at det her er en hindring i forhold til at kunne være fuldgyldigt medlem, kan man sige, af det samfund, man har valgt at bosætte sig i, og vi har fri bevægelighed i rigsfællesskabet.
Peter Hummelgaard (S), 2024-01-11:
Det jødiske samfunds Afdeling for Kortlægning og Videndeling af Antisemitiske Hændelser, populært kaldet AKVAH, offentliggjorde den 8. november sidste år en opgørelse, som viser, at antallet af indberetninger om antisemitiske hændelser i perioden fra terrorangrebet den 7. oktober og en måned frem var 24 gange højere end det gennemsnitlige antal af indberetninger i de forudgående 9 måneder.
Nicolai Wammen (S), 2004-04-30:
Men vil regeringen ikke i forbindelse med de forhandlinger, der kommer nu, eller med finansloven senere på året sikre, at priserne kan holdes i ro til glæde for de mange, mange mennesker, der har oplevet, at prisen på busbilletter og andre billetter er eksploderet, og ikke bare svare: Vi prøver at se, om vi kan gøre noget ved det i 2007?
Kristian Thulesen Dahl (DF), 2000-08-24:
Vi har nogle ting at værne om på de områder, og det er også noget af det, vi bliver nødt til at tænke på den 28. september, hvor vi i bund og grund siger ja eller nej til en forstærket, mere integreret proces i Unionen, hvor stadig flere beslutninger flyttes fra rigets grænser og til Unionen, altså hvor vi enten siger nej til dansk selvbestemmelse eller siger nej til, at vi skal fjerne de andre forbehold, og siger til politikerne her på Christiansborg: Sæt nu tempoet lidt ned!
Kirsten Normann Andersen (SF), 2018-05-16:
Kunne man eksempelvis udarbejde en fælles skabelon for en generel fuldmagt; kunne man få en fast kontaktperson i hjemmeplejen, en gatekeeper; kunne flere drøftelser foregå elektronisk, så man slipper for lang ventetid på telefonen; kunne man langtidsplanlægge bedre eller f.eks. køre hjælpemidler ud uden for normal arbejdstid, hvis de nye hjælpemidler indebærer, at man skal sørge for eksempelvis at flytte en seng, som nogle ordførere også har nævnt; kunne man udarbejde oversigter over, hvem borgeren er i kontakt med, og hvem der kommer i hjemmet; kunne man ikke mindst lave en huskeliste over forhold, som man som pårørende har brug for, som f.eks. personnummer, telefonnumre osv.?
Peter Duetoft (CD), 1999-10-12:
Fællesskabet, ansvaret for hinanden, vores historie, vores sprog, vores generelle kulturelle baggrund er det vigtigt at de kommende generationer har med sig som ballast. Det må være ulykkeligt at være usikker i en ny verden, men det må være endnu mere ulykkeligt at være usikker i en ny verden, hvis man ikke kender sine egne rødder og sine egne værdier.
Holger K. Nielsen (SF), 2012-11-28:
Det viste sig hurtigt, at multimedieskatten i praksis var administrativt besværlig for arbejdsgiverne, og at den i mange tilfælde virkede som en skat på arbejdsredskaber, der hindrede fleksibel arbejdstilrettelæggelse og udbredelsen af hjemmearbejdspladser.
Kamal Qureshi (SF), 2007-05-11:
Kigger man på, hvor regeringen jo har en meget direkte indflydelse på personalets sammensætning, nemlig i ministerierne, så har regeringen ikke kunnet leve op til sine egne målsætninger, siden den kom til magten, om, at personalesammensætningen i ministerierne skulle afspejle det omgivende samfund.
John Vinther (KF), 2000-11-23:
Til fru Lone Yalcinkaya: Jeg er nødt til at vende spørgsmålet om: Er det CD's politik, at man skal bruge individets frie ret til at etablere sig til at acceptere ghettodannelser og acceptere skoler, hvor der er klasser med udelukkende fremmedsprogede elever?
Lars Barfoed (KF), 2008-02-27:
Men så kan jeg bekræfte - jeg tror endda også, jeg sagde det i mit indlæg, men jeg har fuld forståelse for, at hr. Jeppe Kofod ikke hørte hvert ord, jeg sagde - at en af de ting, vi kunne tænke os, var en sådan fælles pulje, fordi vi synes, det kan være en udmærket ting, at organisationerne hver for sig eller måske en gruppe organisationer kan søge om midler til oplysningsprojekter.
Victoria Velasquez (EL), 2025-05-22:
Det er jo ikke normalt, at vi ser, at man går ind og blander sig, i hvad der sker herinde fra Christiansborg omkring folkepensionen, men det er borgmester efter borgmester, der i deres kommuner kan se, at det rammer deres ældre borgere, og at det har en betydning, om man har et trygt seniorliv.
Lars Barfoed (KF), 2010-05-20:
De problemer, som beslutningsforslaget beskriver, ligger derfor efter min mening ikke først og fremmest i regelgrundlaget, men derimod i den konkrete udmøntning af reglerne i det daglige samarbejde mellem den indsatte, fængslet, kriminalforsorgen og kommunerne, bl.a. når det gælder udarbejdelse af og også opfølgning på handlingsplanerne.
Keld Albrechtsen (EL), 2003-02-26:
Det kunne jo også være, at det, hvis vi griber det fornuftigt an, støtter den franske linje i Irakspørgsmålet, bliver muligt tilsvarende at bringe Saddam Hussein til fald, fordi de, der i øjeblikket er medløbere i hans regime, indser, at den vej kun fører til deres eget endeligt.
Ole Birk Olesen (LA), 2012-05-22:
Jeg vil høre, om skatteministeren kan bekræfte, at det er muligt år for år at give sine børn en gave på op til ca. 60.000 kr. uden at blive ramt af gaveafgift, og at det, hvis man bare er en smule snedig, kan lade sig gøre for familier at sørge for, at børnene får arven før tid uden nogen som helst afgift, således at arveafgiften sådan set er en skat på det ikke at være snedig.
Line Barfod (EL), 2008-04-22:
Eller mener ordføreren det, som der er lagt op til med vedtagelsen, nemlig at man godt kan undgå, at EF-Domstolen blander sig, og at udredningsarbejdet vil føre til, at det ikke er nødvendigt at ændre på EU for at sikre, at EF-Domstolen ikke blander sig i konfliktretten?
Villy Søvndal (SF), 2004-05-26:
Højresiden i Folketinget lægger sig jo i det her spørgsmål fuldstændig bag den amerikanske administration Bush, fuldstændig efter Rumsfeldrapportens anbefalinger om et missilskjold, og som i alle andre anliggender fuldstændig ukritisk over for de konsekvenser, som man må formode ud fra en enkel analyse at det her projekt afstedkommer.
Rasmus Stoklund (S), 2020-11-19:
Man kommer nok ikke rigtig uden om, at det er det ikke, hvis man skulle gøre det op isoleret betragtet i forhold til det, men jeg mener til gengæld heller ikke, og det er lidt i forlængelse af mit svar til fru Samira Nawa, at det er uoverkommelige ændringer og kontrolmekanismer, der nu lægges op her, hvis man rent faktisk har rent mel i posen.
Preben Bang Henriksen (V), 2020-01-21:
Der har jo været spurgt – det ligger også i baggrundsmaterialet i spørgsmål 596 fra 2018 – om, hvor mange, og det var så i det her tilfælde pædofile, der gennem de sidste 3 år har modtaget dom og efter endt afsoning skiftet navn, og det siger Rigspolitiet at der er store ressourcer der skal bruges til, og det finder man fra ministeriets side ikke grundlag for at oplyse.
Victoria Velasquez (EL), 2024-04-25:
Det er ikke nogen hemmelighed, at vi i Enhedslisten havde håbet, at vi i dag ville være nået meget længere, sådan at vi var kommet til det fuldstændig modsatte i forhold til kvinden og hendes søn, som føler, at deres hjem er deres fængsel, og sådan at vi havde grebet unge piger som hende, jeg fortalte om før, der blev udskrevet fra psykiatrien direkte ud i hjemløshed.
Lone Dybkjær (RV), 2005-04-29:
Nej, men jeg må for det første sige, at der kommer annoncer i aviserne – det vil jeg lige skynde mig at sige – og det ved hr. Morten Messerschmidt også, fordi han vil være med til at vedtage det, og hvis ikke de kommer, så er det, fordi hr. Morten Messerschmidt har boykottet det.
Jesper Petersen (S), 2017-01-18:
Hvis der skal lidt forhistorie på, så man ligesom får et indtryk af, hvad det er for en diskussion, vi har, er der tale om, at der i 2016 er blevet 17.000 flere udlandsdanskere med skattegæld end i 2013, så der nu er 75.000 udlandsdanskere, der har skattegæld.
Mike Legarth (KF), 2014-10-23:
Men nu beslutter vi altså ved førstebehandlingen med et forhåbentlig massivt flertal, at vi skal have en anlægslov, der sætter gang i, at vi kan få bekæmpet den trængsel og kø, der er i området, fordi der ikke er tilstrækkeligt med fremkommelighed og mobilitet.
Margrete Auken (SF), 1998-01-14:
Vi er vel mennesker, der er i stand til at læse indenad og tænke os om, og det bliver ikke mere farligt af, at disse mennesker kommer og siger, at sådan her synes vi, for hvis vi er uenige - og sådan vil det jo være under alle omstændigheder på forhånd - vil vi kunne sige: Vi er uenige, ligesom vi altså har erklæret os uenige i en række af Nordskov Nielsen-udvalgets konklusioner, selv om de har sagt, at her kommer vi med konklusionen. Så siger vi: Nu har vi tænkt os godt om.
Peter Christensen (V), 2007-09-06:
At vi så også samtidig har kunnet blive enige om at lave en skatteomlægning, sådan at vi sænker skatten på arbejde, betyder, at en stor gruppe af dem, der i dag står uden for arbejdsmarkedet, og for hvem det ikke rigtig kan betale sig at tage et job, hvis man regner økonomisk på det, i højere grad får et incitament, også økonomisk, til at tage et job.
Mai Mercado (KF), 2018-02-21:
Og derfor er jeg jo også vanvittig glad for, at vi har Dansk Folkeparti, som virkelig er opmærksomme på hele tiden at arbejde for at mindske seksuelle overgreb og overgreb generelt, altså i hele indsatsen mod vold osv. osv., simpelt hen fordi det er vigtigt, og fordi der er nogle børn, som skal hjælpes.
Ole Sohn (SF), 2000-10-25:
Jeg hæftede mig ved, at Venstres ordfører talte om ønsket om at sikre, at vi får mere søndagsåbent, mulighederne for forbrugerne, men er Venstre ikke bekymret for, hvis man liberaliserer butiksstrukturen, at den lille købmand og de sidste forretninger, specielt i de tyndtbefolkede områder, vil blive suget op af de større supermarkedskæder?
Ester Larsen (V), 1997-11-07:
Det er meget godt at henvise til det frie sygehusvalg, men selv om alting går så godt, er der faktisk behandlinger, som der er ventetid på på samtlige offentlige sygehuse, og derfor kan det ikke nytte noget, at man siger, at den praktiserende læge bare kan finde ud af, hvor der ikke er nogen ventetid, for for nogle diagnoser gælder det ikke.
Arne Melchior (CD), 2000-12-05:
også ganske ligegyldige i denne sammenhæng, og i øvrigt er det da ganske givet, at hvis man har boet i Danmark i de nødvendige år - og for manges vedkommende er der altså tale om årtier - er det på høje tid, at man bliver ligestillet med andre mennesker, der opholder sig i dette land på fuld lovlig vis.
Peter Brixtofte (V), 1997-12-17:
Så vi er med et meget langt stykke af vejen i retning af at sikre en bedre kvalitet, men vi synes, det er skrup hamrende forkert at starte med at ødelægge alle de selskabsligningsafdelinger, der er i Danmark, og ikke mindst alle dem, der fungerer ganske glimrende, og det er det, man gør med det her.
Anne Baastrup (SF), 2001-02-01:
Men også oplevelsen af ingen fremtid at have for sig, oplevelsen af at samfundet ikke regner med én, ikke vil give én en uddannelse og arbejde, oplevelsen af at nogle unge kan alt, og at man selv bare intet kan - det er i hvert fald smart, hvis man vil skabe folk, der begår vold. Derfor er en hurtig og tidlig indsats fra myndighedernes side nødvendig.
Søren Søndergaard (EL), 1999-01-12:
Men uanset de forskellige fortolkninger er der én ting, der alligevel er sikker, og det er, at da Folketinget sidste gang behandlede en revision af arkivloven, var der et klart flertal, som ønskede øget tilgængelighed i forhold til enkeltpersoners legitime interesser og selvfølgelig især øget tilgængelighed i forhold til enkeltpersoners interesse i, at glemslen kaster sit nådige skær over mildest talt uheldige gerninger.
Pernille Rosenkrantz-Theil (EL), 2004-11-19:
Det vil altså sige, at de her forskellige elementer oven i vores usikkerhed omkring, hvorvidt det her vil betyde ekstraopdeling, og vores usikkerhed omkring, om regeringen har tænkt sig at gennemføre det her lovforslag, samtidig og parallelt med at man ønsker at lovliggøre en Albertslundmodel, gør, at vi ikke er i stand til endnu at meddele, hvad vi mener om det her lovforslag, om end vi principielt går ind for et frit skolevalg.
Søren Søndergaard (EL), 1999-04-20:
Derfor rejser det - også fordi vi i en anden sag, nemlig om integrationsloven, så en lovgivning, hvor alle erkendte, at der var tale om, at man opererede på kanten af internationale konventioner - en diskussion om, hvorvidt vi har behov for at lave lovgivning på kanten af grundloven.
Jørn Dohrmann (DF), 2003-11-06:
Mange af disse ting er i støbeskeen eller allerede godt i gang ligesom etableringen af efteruddannelse for sundhedsfagligt personale inden for alternativ behandling på kandidat- og efteruddannelsesniveau, således at det sikres, at sundhedsfagligt personale har adgang til viden om alternativ behandling og naturmedicin på et højt fagligt og forskningsmæssigt baseret niveau.
Preben Bang Henriksen (V), 2018-11-01:
Ud over den mulighed, der nu etableres, for, at man kan erhverve den til selvforsvar derhjemme, indebærer forslaget det, at de personer, som befinder sig i en temmelig utryg situation ved f.eks. at blive stalket eller lignende, kan søge om politiets tilladelse til at gå med en peberspray ude i det offentlige rum, men det er undtagelsen, må jeg sige, og sådan vil det givetvis også blive forvaltet fra myndighedernes side.
Henrik Møller (S), 2021-02-23:
Og der må man bare sige, at vi i forhold til den aftale, vi lavede i 2019, og den forlængelse, vi nu lægger op til, har den erkendelse, at der er nogle i det her samfund, der økonomisk er rigtig dårligt stillet, og det er ofte børnene, som bliver ofre i den sammenhæng, og det er det, som vi med det her midlertidige tilskud gerne vil gøre noget ved.
Inger Marie Bruun-Vierø (RV), 2001-05-07:
Så uafhængig af, hvad en kommission måtte komme frem til med hensyn til, om hash er mere eller mindre sundhedsskadeligt end f.eks. alkohol, mener Det Radikale Venstre, at vi har rus- og nydelsesmidler nok på det legale marked.
Ellen Trane Nørby (V), 2011-10-06:
Når vi har igangsat målrettede initiativer for at skabe flere praktikpladser til de unge, når vi under hele kriseforløbet har taget initiativ til at skabe bankpakker og kreditfacilitering til de danske virksomheder, når vi har fremlagt fuldt finansierede vækstpakker, som bl.a. sikrer kom i gang-lån til nye virksomheder; som sikrer en håndsrækning til boligmarkedet; som skaber en boligjobordning, som sikrer arbejde til nogle af de håndværkere, som har mistet deres arbejde under finanskrisen, og når vi har fremrykket et massivt antal offentlige investeringer på trafikområdet, i renovering af alment boligbyggeri, af skoler, spadeklare offentlige investeringer, så er det jo netop, fordi vi har et ansvar og havde et ansvar for at sikre, at arbejdsløsheden i Danmark ikke stiger.
Karin Gaardsted (S), 2011-11-17:
Det er særlig positivt, at det norske formandskab har prioriteret bekæmpelse af trafficking højt, et område, som det parlamentariske østersøsamarbejde har arbejdet intenst med i disse år i form af en arbejdsgruppe, der har udarbejdet en rapport på området og bidraget til en række rekommandationer i resolutionen på dette års parlamentariske konference.
Line Barfod (EL), 2011-04-06:
Det er rigtig vigtigt, hvis vi vil fastholde, at ytringsfriheden er afgørende i et demokrati, at vi så ikke har dobbeltstandarder og kun beskytter ytringsfriheden for dem, vi er enige med, mens vi samtidig angriber dem, der bruger ytringsfriheden til at kritisere os.
Zenia Stampe (RV), 2023-04-11:
Vi var ikke en del af aftalen, fordi vi ikke fik betænkningstid til det, men generelt synes vi, at det her forslag udstikker en rigtig interessant ny retning i retspolitikken, hvor vi prøver at finde andre værktøjer, vi prøver at forebygge, og vi prøver at finde alternative strafformer, hvis man kan tillade sig at kalde en karantæne for straf.
Jonas Dahl (SF), 2010-06-03:
Men jeg vil gerne indledningsvis høre sundhedsministeren: Er sundhedsministeren enig med hr. Carl Holst, der den 3. april sagde: »Det giver ikke nogen mening, at operationer for stritører, åreknuder eller visse fedmeoperationer skal have samme prioritet som hjerte- eller kræftoperationer.
Peter Skaarup (DF), 2011-12-14:
Jeg synes egentlig, at man fra hr. Jesper Petersens side burde kunne være enig i, at det principielle spørgsmål er, om det er fornuftigt, at den person i for høj grad bliver ét med og agerer politisk sammen med ministeren, eller om det er fornuftigt, at man benytter sig af de embedsmænd, og eventuelt flere, hvis der er behov for det, der er neutrale og i øvrigt følger apparatet, også efter at ministeren har forladt jobbet.
Inger Støjberg (V), 2007-11-29:
Jeg håber faktisk, at fru Line Barfod også vil gøre sig den ulejlighed at læse det tykke værk igennem, der er om kvalitetsreformen, hvor der er 180 forslag, som jo bl.a. er kommet fra offentligt ansatte, til, hvordan man kan ændre arbejdsbetingelser.
Henriette Kjær (KF), 2009-10-08:
Og vi synes selvfølgelig også, at det fortsat er vigtigt, at vi holder øje med, hvordan de offentlige midler bliver brugt, og at vi ikke bare giver los i forhold til kommunernes forbrug, men stadig væk har et øje på, hvordan det er fornuftigt at fordele de offentlige midler.
Lea Wermelin (S), 2022-02-03:
I forhold til de store græssere kan man sige, at der, hvor de kan levere det græsningstryk, der skal til – det kan være der, hvor man har store krondyrbestande i forvejen, eller der kan være vildtreservater, hvor de ikke flytter sig så meget, fordi der ikke i forvejen er offentlig adgang – kan man godt etablere det uden hegn.
Per Stig Møller (KF), 2005-06-09:
Men altså summa summarum: Jeg synes bare, at hr. Steen Gade kunne tage den glimrende formulering, som hr. Steen Gade selv læste op tidligere i løbet af debatten, og så var det udestående jo da i hvert fald elimineret i den debat, som ellers har været her i dag.
Torsten Schack Pedersen (V), 2011-12-20:
Med de udfordringer, som regeringen skaber for sig selv i forhold til vækst og beskæftigelse, er det altså besynderligt, at man fastholder det synspunkt, at regeringen mener, at erhvervslivet skal bidrage noget mere, og at konkurrenceevnen skal svækkes af stigende skatter og afgifter.
Marianne Bigum (SF), 2024-02-06:
Kun 1,8 pct. af Danmarks landareal kan i dag betragtes som beskyttet natur, vores havmiljø er flere steder døende og lider med kollaps af fiskebestandene og vores havnatur, og der er forurening med miljøfremmede stoffer og gamle forureninger, som aldrig er blevet ryddet op.
Pia Adelsteen (DF), 2011-11-08:
Her må mit spørgsmål til ministeren være: Hvis nu en rumæner opholder sig ulovligt i Danmark og bliver tiltalt af italienske myndigheder og rumæneren ønsker at være i Danmark med tilsynsforanstaltninger, fordi vedkommende f.eks. kan få et arbejde her i landet, vil det så være muligt med dette lovforslag?
Line Barfod (EL), 2009-12-15:
Og når nu ministeren og Trafikstyrelsen vogter så meget over omkostningerne, er det oplagt at se på, hvad der kan spares ved at elektrificere hele strækningen nu, hvor man alligevel er i gang, og så efter Holbæk fortsætte med at udbygge resten af Nordvestbanen til Kalundborg til dobbeltspor og se på, hvordan Odsherredbanen bedre kan integreres i den sjællandske regionaltogstrafik.